Suchinthana/ta-wikipedia huggingface dataset:
நேபாள சோம்பேறி தேரை

கூட்டிகர் நேபாலென்சிசு (Scutiger nepalensis) என்பது பொதுவாக நேபாள சோம்பேறி தேரை என்று அழைக்கப்படுகிறது. இது மெகோப்ரிடே குடும்பத்தில் உள்ள ஒரு வகை நீர்நில வாழ்வன ஆகும். இது நேபாளத்திலும், சீனாவிலும், இந்தியாவிலும் காணப்படுகிறது. இதன் இயற்கை வாழ்விடங்கள் மிதவெப்பமண்டல அல்லது வெப்பமண்டல உயரமான புல்வெளி மற்றும் ஆறுகள் ஆகும். இது வாழ்விட இழப்பால் அச்சுறுத்தப்படுகிறது.

மேற்கோள்கள் 

பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
சேக் சா ஆலம்

சேக் சா ஆலம் (Sheikh Shah Alam) இந்தியாவைச் சேர்ந்த ஓர் அரசியல்வாதியாவார். 1993 ஆம் ஆண்டு குவகாத்தி பல்கலைக்கழகத்தின் கீழ் செயல்படும் அபயபுரி கல்லூரியில் இளங்கலை பட்டம் பெற்றுள்ளார். 2001 மற்றும் 2011 ஆம் ஆண்டுகளில் இவர் அசாம் சட்டமன்றத்தில் கோல்பாரா மேற்கு சட்டப்பேரவை தொகுதியில் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார். அசாம் மாநில அரசியலில் சேக் சா ஆலம்  அகில இந்திய ஐக்கிய ஜனநாயக முன்னணியின் உறுப்பினராகச் செயல்பட்டார்.  2019 ஆம் ஆண்டு சூலை மாதம் 5 ஆம் தேதியன்று சேக் சா ஆலம் அசாம் கண பரிசத்து கட்சியில் சேர்ந்தார்.

மேற்கோள்கள்

வாழும் நபர்கள்
அசாம் சட்டமன்ற உறுப்பினர்கள்
அசாமிய அரசியல்வாதிகள்
கரீம் உதீன் பர்புய்யா

கரீம் உதீன் பர்புய்யா  (Karim Uddin Barbhuiya)  இந்தியாவைச் சேர்ந்த ஓர் அரசியல்வாதியாவார்.  அகில இந்திய ஐக்கிய ஜனநாயக முன்னணி கட்சியில் உறுப்பினராகவும் ஒரு தொழிலதிபராகவும் அசாம் மாநில அரசியலில் செயல்பட்டார். 2021 ஆம் ஆண்டு முதல் சோனாயின் அசாம் சட்டப் பேரவை தொகுதியில் அசாம் சட்டமன்ற உறுப்பினராக பணியாற்றி வருகிறார்

ஆரம்பகால வாழ்க்கை மற்றும் குடும்பம் 
கரீம் உதீன் பர்புய்யா, அசாம் மாநிலத்தின்  கச்சார் மாவட்டத்தில் உள்ள கனக்பூரில் ஒரு வங்காள முசுலிம் குடும்பத்தில் பிறந்தார். இவரது தந்தை,  இரகீம் உதீன் பர்புய்யா, ஒரு மிராசுதாரின் வழித்தோன்றல்  என்று கூறப்படுகிறது.  அரசுக்கு நிதி உதவி செலுத்தியதற்காக கச்சாரின் முன்னாள் இராசா இவருக்கு பர்புய்யா என்ற பட்டத்தை வழங்கினார். 

2019 ஆம் ஆண்டில் கரீம் உதீன் பர்புய்யா மீரட்டில் உள்ள சவுத்ரி சரண் சிங் பல்கலைக்கழகத்தில் இளங்கலை கலைப் பட்டம் பெற்றார்.

தொழில் 
பர்புய்யா அகில இந்திய ஐக்கிய ஜனநாயக முன்னணியின் மத்தியக் குழுவின் பொதுச் செயலாளராகவும், கட்சியின் பார்பெட்டா கிளைத் தலைவராகவும் உள்ளார். 2016 ஆம் ஆண்டு நடைபெற்ற  அசாம் சட்டப் பேரவைத் தேர்தல்களின் போது இவர் அமினுல் அக் லசுகரை எதிர்த்துப் போட்டியிட்டு தோல்வியடைந்தார், ஆனால் 2021 அசாம் சட்டப் பேரவைத் தேர்தலில் அமினுல் அக் லசுகரை 19,654 வாக்குகள் வித்தியாசத்தில் தோற்கடித்து அசாம் சட்டப் பேரவைக்குத் தேர்ந்தெடுக்கப்பட்டார்.

மேற்கோள்கள் 

1970 பிறப்புகள்
வாழும் நபர்கள்
அசாமிய அரசியல்வாதிகள்
அசாம் சட்டமன்ற உறுப்பினர்கள்
தாயே நீயே துணை

தாயே நீயே துணை (Thaye Neeye Thunai) என்பது 1987 இல் பி. ஆர். சோமசுந்தர் இயக்கத்தில் வெளிவந்த இந்தியத் தமிழ்த் திரைப்படமாகும்.  இப்படத்தில் கார்த்திக், கே. ஆர். விஜயா நடித்திருந்தனர்.

நடிகர்கள் 
 கார்த்திக்
 ஆதிபராசக்தி தேவியாக கே.ஆர்.விஜயா
 பாண்டியன்
 எஸ். எஸ். சந்திரன்
 ஜெய்கணேஷ்
 செந்தில்
 சுதா சந்திரன்
 ஸ்ரீவித்யா
 பல்லவி (நடிகை)
 சுமித்ரா
 கல்பனா ராகவேந்தர்
 சபிதா ஆனந்த்

பாடல்கள் 
இத்திரைப்படத்திற்கு இரவீந்திரன் இசையமைத்திருந்தார்.

மேற்கோள்கள்

வெளி இணைப்புகள் 
 தாயே நீயே துணை

1987 தமிழ்த் திரைப்படங்கள்
இந்தியத் தமிழ்த் திரைப்படங்கள்
இந்து பக்தி திரைப்படங்கள்
கார்த்திக் நடித்த திரைப்படங்கள்
கே. ஆர். விஜயா நடித்த திரைப்படங்கள்
பாண்டியன் நடித்த திரைப்படங்கள்
எஸ். எஸ். சந்திரன் நடித்த திரைப்படங்கள்
செந்தில் நடித்த திரைப்படங்கள்
ஸ்ரீவித்யா நடித்த திரைப்படங்கள்
சுமித்ரா நடித்த திரைப்படங்கள்
ஜெய்கணேஷ் நடித்த திரைப்படங்கள்
புய எலும்பு முள்ளெலும்பு

புய எலும்பு முள்ளெலும்பு (Humeral spine) என்பது புய எலும்பான கொண்டை முள்ளெலும்பின் நீட்சியாகும். இந்த கட்டமைப்புகள் சில தவளைகளின் (ஏனுரா) புய எலும்பில் உள்ளன. புய எலும்பு முள்ளெலும்பு காணப்படும் ஏனுரா தவளைச் சிற்றினங்களில் பெரும்பாலானவை கண்ணாடித் தவளைகள் (குடும்பம் சென்ட்ரோலினிடே) ஆகும். ஆனால் செரட்டோப்ரிடே மற்றும் கைலிடே உள்ளிட்ட தவளைகளின் வெவ்வேறு குடும்பங்களின் பல்வேறு சிற்றினங்களில் புய எலும்பு முள்ளெலும்பு இருப்பது பதிவாகியுள்ளன.

எல்லா தவளைகளிலும், புய எலும்பு முள்ளெலும்பு ஆண் தவளைகளில் மட்டுமே காணப்படுகின்றன.

இது ஆயுதங்களாகப் பயன்படுகின்றது.

மேலும் பார்க்கவும் 
 கலவித்திண்டு

மேற்கோள்கள் 

தவளைகள்
உடற்கூற்றியல்
இராணிக்சலிடே

இராணிக்சலிடே (Ranixalidae) என்பது பொதுவாகத் குதிக்கும் தவளைகள் அல்லது இந்தியத் தவளைகள் என்று அழைக்கப்படும் தவளை குடும்பமாகும். இவை மத்திய மற்றும் தென்னிந்தியாவில் மட்டுமே காணப்படும் அகணிய உயிரிகள் ஆகும்.

பேரினங்கள் 
இரண்டு பேரினங்கள் இந்தக் குடும்பத்தின் கீழ் உள்ளன. இவற்றில் மொத்தம் 18 சிற்றினங்கள் உள்ளன. 

 இந்திரானா லாரன்ட், 1986 — 14 சிற்றினங்கள்
 வாக்கரனா தகானுகர், மோடக், கிருதா, நமீர், பத்யே மற்றும் மோலூர், 2016 — 4 இனங்கள்

ஆம்பிபியாவலை (AmphibiaWeb) எனும் இணையத் தரவுத் தளத்தில் சிற்றினங்கள் எண்ணிக்கை 15 ஆக உள்ளது. ஏனென்றால் இந்திரானா டெனுயிலிங்குவா குழப்பமான சிற்றினமாக இந்திரானா பேரினத்தின் கீழ் வகைப்படுத்தப்பட்டு வாக்ரனாவில் மூன்று சிற்றினங்கள் உள்ளன. வாக்ரனா முடுகா இதில் பட்டியலிடப்படவில்லை.

மேற்கோள்கள் 

இந்திய அகணிய உயிரிகள்
தவளைகள்
சி. புத்தரங்கசெட்டி

புத்தரங்கசெட்டி   (C. Puttarangashetty)  இந்தியாவைச் சேர்ந்த ஓர் அரசியல்வாதியாவார்.   கர்நாடக அரசியலில் இந்திய தேசிய காங்கிரசு கட்சியின் உறுப்பினராக இவர் செயல்பட்டார்.

குமாரசாமி தலைமையிலான காங்கிரசு -சனதா தளம் (எசு) கூட்டணி ஆட்சியில், புத்தரங்கசெட்டி, பிற்படுத்தப்பட்டோர் நலத்துறை அமைச்சராக பணியாற்றியுள்ளார்.

கர்நாடக அரசியலில் இன்று வரை உப்பரா சமூகத்தின் ஒரே பிரதிநிதியாக இருக்கிறார்.

பதவிகள்

மேற்கோள்கள்

புற இணைப்புகள் 
 சி புட்டரங்கசெட்டி
வாழும் நபர்கள்
கர்நாடக அரசியல்வாதிகள்
கர்நாடக சட்டமன்ற உறுப்பினர்கள்
இந்திய தேசிய காங்கிரஸ் அரசியல்வாதிகள்
வங்காளத்தின் மூசா கான்

மூசா கான் (Musa Khan; ஆட்சி. 1599-1610) தனது தந்தை ஈசா கான் இறந்ததைத் தொடர்ந்து வங்காளத்தின் பரோ-புயான்கள் கூட்டமைப்பின் தலைவராக இருந்தார்.

ஆரம்பகால வாழ்க்கை மற்றும் குடும்பம் 

மூசா கான் சரையில் ஒரு வங்காள முஸ்லிமான ஈசா கானுக்கும் இப்ராகிம் தேனிசுமந்தின் மகள் பாத்திமா பீபி என்பவருக்கும் மூத்த மகனாகப் பிறந்தார்.   இவரது தாத்தா, பைசு இராஜ்புத்திரக் குலத்தைச் சேர்ந்த பகீரத், வங்காள சுல்தான் கியாசுதீன் மக்மூத் சாவிடம் திவானாக பணியாற்ற அயோத்தியிலிருந்து குடிபெயர்ந்தார். கானின் தாத்தா காளிதாசு கசுதானியும் திவானாகப் பணியாற்றினார். மேலும், இப்ராகிம் தேனிசுமாந்தின் வழிகாட்டுதலின் கீழ் இசுலாத்தை ஏற்றுக்கொண்டு சுலைமான் கான் என்ற பெயரையும் பெற்றார்.  சுலைமான் சுல்தானின் மகள் சையதா மொமேனா காதுனை மணந்தார். மேலும்,ம் சரைலின் தோட்டங்களை மூசா கானின் தந்தைக்கு வழங்கினார். மூசா கானுக்கு அப்துல்லா கான் மற்றும் மக்மூத் கான் என்ற இரண்டு இளைய சகோதரர்கள் இருந்தனர். இவரது தாய்வழி உறவினர் அலாவுல் கானுடன், மூசா கான் முகலாயர்களுக்கு எதிராகப் போரிட்டபோது அவர்கள் மூவரும் இவருக்கு உதவினார்கள். இவருக்கு இலியாசு கான் என்ற மற்றொரு சகோதரரும் இருந்தார். அவர் பின்னர் முகலாயர்களிடம் சரணடைந்தார்.

தொழில் 

1599 இல் இவரது தந்தையின் மரணத்திற்குப் பிறகு, மூசா கான் சோனார்கானின் அரியணையைப் பெற்றார். மேலும், பதியின் பரந்த நிலப்பரப்பையும் பெற்றார். பின்னர், வங்காளத்தின் பரோ-புய்யன் நிலப்பிரபுக்களின் தலைவருமானார். தனது தந்தையின் பாரம்பரியத்தைத் தொடர்ந்து, இவர் ஒரு தசாப்தத்திற்கும் மேலாக முகலாயப் படையெடுப்பை எதிர்த்தார், 10 ஜூலை 1610 வரை, இவர் பேரரசர் ஜஹாங்கீர் மற்றும் வங்காள சுபாவின் இராணுவத் தளபதியான இசுலாம் கான் சிசுடி மற்றும் சுபாதார் ஆகியோரால் பதவி நீக்கம் செய்யப்பட்டு சிறையில் அடைக்கப்பட்டார்.  

சுபாதார் இப்ராகிம் கான் பத்-இ-சாங்கின் (1617-1624) தலையீட்டின் காரணமாக, மூசா கான் இருந்து விடுவிக்கப்பட்டார். முகலாயப் படைக்கு விசுவாசமாக இருந்து திரிபுராவின் வெற்றியிலும் காம்ரூபத்தில் ஏற்பட்ட கிளர்ச்சியை அடக்குவதிலும் இவர் தீவிரமாக பங்கேற்றார்.

இறப்பு 
மூசா கான் 1623 இல் ஜஹாங்கிர்நகர் நகரில் இறந்தார். இவருக்குப் பிறகு இவரது மகன் மாசும் கான் ஆட்சிக்கு வந்தார். அவர் பாக்-இ-முசா-கான் (மூசா கானின் தோட்டம்) என்று அழைக்கப்படும் இடத்தில் அடக்கம் செய்யப்பட்டார். மூசா கான் மசூதி ஒன்று கட்டப்பட்டது. கல்லறை மற்றும் மசூதி டாக்கா பல்கலைக்கழகத்தின் இன்றைய குடியிருப்பு வளாகத்தில் அமைந்துள்ளது.

மேற்கோள்கள் 

1623 இறப்புகள்
இந்திய முஸ்லிம்கள்
இப்ராகிம் கான் பத்-இ-சாங்

மிர்சா இப்ராகிம் பேக் என்கிற இப்ராகிம் கான் பத்-இ-சாங் (Ibrahim Khan Fath-i-Jang) (இ; 1624) பேரரசர் ஜஹாங்கீர் ஆட்சியின் போது வங்காளத்தின் சுபாதாரராக இருந்தார். இவர் பேரரசி நூர் சகானின் சகோதரரும் ஆவார்.

சுயசரிதை 
சியா இசுலாம் குடும்பத்தில் பிறந்த கான், மிர்சா கியாசு பேக்கின் மகன். இவரது மாமா, முகம்மது-தாகிர், வாசிலி என்ற புனைப்பெயரில் கவிதை இயற்றிய ஒரு கவிஞராவார்.  இப்ராகிம் கானின் தந்தை தெகுரானைப் பூர்வீகமாகக் கொண்டவர் . மேலும், பாரசீக அரசியல்வாதியான குவாஜே முகமது-செரீப்பின் இளைய மகனும் ஆவார்.  இவரது தந்தை கியாசு பேக், பிற்காலத்தில் முகலாயப் பேரரசுக்கு குடிபெயர்ந்தார்.

அக்பரின் ஆட்சியில் இப்ராகிம் கான் ஒரு வீரராகப் பணியாற்றினார். இராணுவப் பயணங்களில் காசிம் கான் சிஷ்டியின் தோல்வியின் விளைவாக, ஜஹாங்கீரின் ஆட்சியின் போது, 1617 இல் முகலாய வங்காளத்தின் அடுத்த ஆளுநராக இப்ராகிம் நியமிக்கப்பட்டார். 1620 ஆம் ஆண்டில், அரகானின் மாக்கள் வங்காளத் தலைநகரான ஜஹாங்கிர்நகரை ( டாக்கா ) தாக்கினர். பதிலுக்கு, கான் அவர்களை தோற்கடித்து 400 மாக் போர் படகுகளை கைப்பற்றினார். டாக்காவின் இந்தப் பகுதி தொடர்ந்து மாக்பஜார் என்று இன்றும் அழைக்கப்படுகிறது. இவரது பதவிக்காலத்தில், சிறையிலிருந்த பரோ-புயான் தலைவர் மூசா கான் மற்றும் அவரது கூட்டாளிகளையும் தனது செல்வாக்கால் விடுவித்தார். டாக்காவின் கடற்படைத் தளபதியாக திலால் கானை இப்ராகிம் கான் நியமித்ததாகக் கூறப்படுகிறது.

இறப்பு 
இவர் 20 ஏப்ரல் 1624 அன்று கிளர்ச்சி இளவரசர் ஷாஜகானின் தாக்குதலில் இறந்தார். பின்னர், பாகல்பூரில் உள்ள கல்லறையில் அடக்கம் செய்யப்பட்டார்.

இதனையும் காண்க 

 வங்காள வரலாறு
 வங்காளதேச வரலாறு
 இந்திய வரலாறு

மேற்கோள்கள் 

1624 இறப்புகள்
இந்திய முஸ்லிம்கள்
புட்டண்ணா

புட்டண்ணா (Puttanna) இந்தியாவைச் சேர்ந்த ஓர் அரசியல்வாதியாவார்.  1966 ஆம் ஆண்டு ஏப்ரல் மாதம் 22 ஆம் தேதியன்று கர்நாடக மாநிலம் கடங்கனகள்ளி கிராமத்தில் இவர் பிறந்தார். வரலாறு பாடத்தில் முதுகலை பட்டம் பெற்றுள்ளார். விவசாயியாகவும் சமூக சேவகராகவும் செயல்பட்டார். கர்நாடக அரசியலில் இந்திய தேசிய காங்கிரசு கட்சியில் உறுப்பினராகச் செயல்பட்டார்.   பாரதிய சனதா கட்சியின் உறுப்பினராகவும் இருந்தார். புட்டண்ணா பெங்களூரு ஆசிரியர் தொகுதியில் இருந்து சட்டப் பேரவைக்கு தேர்ந்தெடுக்கப்பட்டார். கர்நாடகா சட்ட மேலவையின் துணைத் தலைவராக பணியாற்றினார். 2011 ஆம் ஆண்டில் நடைபெற்ற தேர்தலில் விமலா கவுடாவிடம் தோல்வியடைந்த பின்னர் 2014 ஆம் ஆண்டில் அந்த இடத்தை மீண்டும் பெற்றார்.

மேற்கோள்கள்

1966 பிறப்புகள்
வாழும் நபர்கள்
கர்நாடக அரசியல்வாதிகள்
கர்நாடக சட்டமன்ற உறுப்பினர்கள்
இந்திய தேசிய காங்கிரஸ் அரசியல்வாதிகள்
பாரதிய ஜனதா கட்சி அரசியல்வாதிகள்
கோ. அமர்நாத்து செட்டி

கோத்மேன் அமர்நாத் செட்டி (Kodman Amarnath Shetty)  இந்தியாவைச் சேர்ந்த ஓர் அரசியல்வாதியாவார். கர்நாடக அரசாங்கத்தில் ஓர் அமைச்சராகப் பணியாற்றினார்.  மூடபித்ரி ரோட்டரி கல்வி நிறுவனத்தின் தலைவராக இருந்தார். கர்நாடகாவில்  சமய சார்பற்ற சனதா தளம்  கட்சியின் முக்கிய உறுப்பினர்களில் ஒருவராகக் கருதப்பட்டார்.

வாழ்க்கைக் குறிப்பு 
அமர்நாத்து மூடபித்ரியில் பிறந்து வளர்ந்தார்.  1965 ஆம் ஆண்டில் அரசியலில் நுழைந்தார் மற்றும் கார்கலா தாலுகாவில் உள்ள பாலட்கா பஞ்சாயத்து தலைவர், மூட்பித்ரி நகரப்  பஞ்சாயத்து தலைவர், கார்கால தாலுக் வணிகர் சங்கத் தலைவர், கூட்டுறவு சேவை வங்கி மற்றும் தட்சிண கன்னடா மாவட்ட சனதா கட்சி என பல பொறுப்புகளை வகித்தார்.  1983 ஆம் ஆண்டு முதன்முறையாக மூடபித்ரி தொகுதியில் போட்டியிட்டு கர்நாடக சட்டப்பேரவைக்கு சட்டமன்ற உறுப்பினராகத் தேர்ந்தெடுக்கப்பட்டார்.  மீண்டும் 1987 மற்றும் 1994  ஆம் ஆண்டுகளில்  அதே தொகுதியில்ம் போட்டியிட்டு  மீண்டும் சட்டமன்றத்திற்கு தேர்ந்தெடுக்கப்பட்டார். சட்டமன்ற உறுப்பினராக இருந்த காலத்தில், சுற்றுலா மற்றும் சமய அறநிலையத்துறை என பல்வேறு துறைகளை வகித்து கர்நாடக அரசின் அமைச்சராகவும் பணியாற்றினார்.

2020 ஆம் ஆண்டு சனவரி மாதம் 27 ஆம் தேதியன்று இவர் காலமானார்.

மேற்கோள்கள் 

தட்சிண கன்னட மாவட்ட நபர்கள்
2020 இறப்புகள்
கர்நாடக அரசியல்வாதிகள்
கர்நாடக சட்டமன்ற உறுப்பினர்கள்
சையது முகம்மது தைபூர்

சையத் முகம்மது தைபூர் ( Syed Muhammed Taifoor ; 3 ஜூன் 1885 - 25 பிப்ரவரி 1972) வங்காளதேசத்தைச் சேர்ந்த வரலாற்றாசிரியரும், பழங்கால ஆய்வாளரும் மற்றும் எழுத்தாளரும் ஆவார்.

ஆரம்ப கால வாழ்க்கை 
தைபூர் 1885 ஆம் ஆண்டு ஜூன் 3 ஆம் தேதி வங்காள மாநிலத்தின் டாக்காவில் ஒரு வங்காள முஸ்லிம் குடும்பத்தில் பிறந்தார். இவரது தந்தை சையத் அப்துல் அஜீஸ் அருகிலுள்ள சோனார்கானில் ஜமீந்தாராக இருந்தார். இவரது தந்தைவழி தாத்தா மிர் குலாம் முஸ்தபா அல்-உசைனி மூலம், இவர் 16 ஆம் நூற்றாண்டின் சுலாமிய அறிஞரும் ஜமீந்ருமான சையத் இப்ராகிம் தேனிசுமந்தின் வழித்தோன்றல் ஆவார். தைபூர் டாக்கா மற்றும் கொல்கத்தா நகரங்களில் உள்ள மதரசாக்களில் கல்வி பயின்றார். மேலும் வங்காளம், ஆங்கிலம், உருது மற்றும் பாரசீகம் ஆகிய மொழிகளில் சரளமாக தேர்ச்சி பெற்றார்.

தொழில் 
தைபூர் 1909 இல் துணைப் பதிவாளராக அரசுப் பணியில் சேர்ந்தார். 1941 இல் பிரித்தானிய அரசால் கான் சாகிப் என்ற பட்டத்தைப் பெற்றார். கொல்கத்தா பதிவாளராக பணியாற்றிய பின்னர் 1942 இல் ஓய்வு பெற்றார். இந்தியாவில் ஆங்கிலேயர் எதிர்ப்பு இயக்கத்தின் போது, இவர் 1947 இல் கான் சாகிப் பட்டத்தைத் துறந்தார். ஈடன் மோகிலா கல்லூரி மற்றும் ஜெகந்நாத் கல்லூரியின் இயக்குநராகப் பணியாற்றினார். இவர் டாக்காவில் உள்ள இடைநிலைக் கல்வி வாரியத்தின் உறுப்பினராக இருந்தார். மேலும், இவர் டாக்கா மேம்பாட்டு அறக்கட்டளை மற்றும் டாக்கா அருங்காட்சியகத்தின் அறங்காவலர் குழுவில் உறுப்பினராகவும் இருந்தார். இவர் டாக்கா அருங்காட்சியகத்திற்கு 200 க்கும் மேற்பட்ட கலைப்பொருட்களை வழங்கினார். பாக்கித்தானின் ஆசியச் சங்கத்திற்கு (இன்றைய வங்காளதேச ஆசியச்சங்கம் ) அரிய புத்தகங்கள் மற்றும் கையெழுத்துப் பிரதிகளை வழங்கினார். டாக்காவின் எழுத்துப்பிழையை மாற்றுவதை இவர் ஆதரித்தார். 1952 இல், நகரத்தின் வரலாற்று பரிணாம வளர்ச்சியில், "பழைய டாக்காவின் காட்சிகளை" வெளியிட்டார்

தனிப்பட்ட வாழ்க்கை 
தைபூர், சாரா என்பவரை மணந்தார். இவர்களுக்கு லீலா அர்ஜுமந்த் பானு, லுலு பில்கிஸ் பானு மற்றும் மல்கா பர்வீன் பானு என மூன்று மகள்கள் இருந்தனர்.

இறப்பு 
தைபூர் 25 பிப்ரவரி 1972 அன்று டாக்காவில் இறந்தார்.

மேற்கோள்கள் 

டாக்கா நபர்கள்
1972 இறப்புகள்
1885 பிறப்புகள்
நாராயண ராவ் தர்லே

நாராயண ராவ் தர்லே (Narayan Rao Tarale) இந்தியாவைச் சேர்ந்த ஓர் அரசியல்வாதியாவார்.  தோராயமாக 1936  ஆம் ஆண்டு  இவர் பிறந்தார்.  கர்நாடக மாநிலத்தைச் சேர்ந்த இவர் கர்நாடக அரசியலில் சுயேச்சை வேட்பாளராக தேர்தலில் வெற்றி பெற்று கர்நாடக சட்டமன்ற உறுப்பினராகத் தேர்ந்தெடுக்கப்பட்டார்.

வாழ்க்கை வரலாறு
தரலே 1994 ஆம் ஆண்டில் கர்நாடக மாநிலம் பெல்காம் தொகுதியிலிருந்து கர்நாடக சட்டமன்ற உறுப்பினராகத் தேர்ந்தெடுக்கப்பட்டார். கல்வி நிறுவனத்தை நடத்தும் மராத்தா மண்டலத்தின் துணைத் தலைவராக இருந்தார். மகாராட்டிரா ஏகிகரன் சமிதியின் முக்கிய தலைவர்களில் ஒருவரான தரலே, ஒரு மராத்தி ஆர்வலர் ஆவார். இவர் தனது வாழ்நாளின் பெரும்பகுதியை மகாராட்டிராவுடன் பெலகாவியை இணைக்கக் கோரிய போராட்டங்களில் பங்கேற்றார்.

தரலே 24 நவம்பர் 2019 ஆம் ஆண்டு நவம்பர் மாதம் 24 ஆம் தேதியன்று தனது 83 ஆவது வயதில் இறந்தார்.

மேற்கோள்கள்

1936 பிறப்புகள்
2019 இறப்புகள்
கர்நாடக அரசியல்வாதிகள்
கர்நாடக சட்டமன்ற உறுப்பினர்கள்
சோவாரா சிதம்பரசுவாமி கோயில்

சோவாரா சிதம்பரசுவாமி கோயில் இந்தியாவில் கேரள மாநிலம் எர்ணாகுளம் மாவட்டத்தில் சௌவாரா என்னுமிடத்தில் அமைந்துள்ளது. வடக்கு நோக்கிய சன்னதியில் கருவறையில் நடராஜர் வடிவில் சிவன் மூலவராக கிழக்கு நோக்கி உள்ளார்.  கேரளாவில் உள்ள 108 சிவன் கோயில்களில் ஒன்றான இக்கோயில் பரசுராம முனிவரால் சிவனுக்காக அமைக்கப்பட்டதாக நம்பப்படுகிறது.    இக்கோயிலில் மகா சிவராத்திரி விழா மலையாள மாதமான கும்பத்தில் (பிப்ரவரி - மார்ச்) கொண்டாடப்படுகிறது.

மேற்கோள்கள்

மேலும் பார்க்கவும் 
 108 சிவன் கோவில்கள்
 கேரளாவின் கோவில்கள்

Coordinates on Wikidata
எர்ணாகுளம் மாவட்டத்திலுள்ள சிவன் கோயில்கள்
108 சிவன் கோயில்கள்
தண்டா சட்டமன்றத் தொகுதி

தண்டா சட்டமன்றத் தொகுதி இந்தியாவின் குஜராத் மாநிலத்தின் 182 சட்டமன்றத் தொகுதிகளில் ஒன்றாகும். இது பனாஸ்காண்டா மாவட்டத்தின் ஒரு பகுதியாகும். இத்தொகுதியின் வரிசை எண் 10 ஆகும்.மேலும் பட்டியல் பழங்குடியினர்  பிரிவைச் சேர்ந்த வேட்பாளர்களுக்காக இத்தொகுதி ஒதுக்கப்பட்டுள்ளது.

தொகுதி பிரிவுகள் 
இந்த சட்டமன்றத் தொகுதி பின்வரும் பிரிவுகள் அடங்கியுள்ளன

 அமீர்காத் தாலுகா
 தண்டா தாலுகா

சட்டமன்ற உறுப்பினர்கள்

மேற்கோள்கள் 

குஜராத் சட்டமன்றத் தொகுதிகள்
காந்திதாம் சட்டமன்றத் தொகுதி

காந்திதாம் சட்டமன்றத் தொகுதி (Gandhidham Assembly constituency) (தொகுதி வரிசை எண்:05) என்பது இந்தியாவின் குஜராத் மாநிலத்தில் உள்ள 182 சட்டமன்றத் தொகுதிகளில் ஒன்றாகும். இத்தொகுதி கச்சு மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் பாரதிய ஜனதா கட்சியைச் சேர்ந்த மால்தி பென் மகேஸ்வரி ஆவார்.

சட்டமன்ற உறுப்பினர்கள்

மேற்கோள்கள் 

குஜராத் சட்டமன்றத் தொகுதிகள்
ராபர் சட்டமன்றத் தொகுதி

ராபர் சட்டமன்றத் தொகுதி (தொகுதி வரிசை எண்:06) என்பது இந்தியாவின் குஜராத் மாநிலத்தில் உள்ள 182 சட்டமன்றத் தொகுதிகளில் ஒன்றாகும். இத்தொகுதி கச்சு மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் பாரதிய ஜனதா கட்சியைச் சேர்ந்த வீரேந்திரசிங் பகதூர்சின் ஜடேஜா ஆவார்.

சட்டமன்ற உறுப்பினர்கள்

மேற்கோள்கள் 

குஜராத் சட்டமன்றத் தொகுதிகள்
வாவ் சட்டமன்றத் தொகுதி

வாவ் சட்டமன்றத் தொகுதி (Vav Assembly constituency) (தொகுதி வரிசை எண்:08) என்பது இந்தியாவின் குஜராத் மாநிலத்தில் உள்ள 182 சட்டமன்றத் தொகுதிகளில் ஒன்றாகும். இத்தொகுதி பனாஸ்காண்டா மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் இந்திய தேசிய காங்கிரஸ் கட்சியைச் சேர்ந்த அகோர் ஜெனிபென் நாகாஜி ஆவார்.

சட்டமன்ற உறுப்பினர்கள்

மேற்கோள்கள் 

குஜராத் சட்டமன்றத் தொகுதிகள்
தாரட் சட்டமன்றத் தொகுதி

தாரட் சட்டமன்றத் தொகுதி (தொகுதி வரிசை எண்:07) என்பது இந்தியாவின் குஜராத் மாநிலத்தில் உள்ள 182 சட்டமன்றத் தொகுதிகளில் ஒன்றாகும். இத்தொகுதி பனாஸ்காண்டா மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் பாரதிய ஜனதா கட்சியைச் சேர்ந்த சங்கர்பாய் லக்திர்பாய் சௌத்ரி ஆவார்.

சட்டமன்ற உறுப்பினர்கள்

மேற்கோள்கள் 

குஜராத் சட்டமன்றத் தொகுதிகள்
தனீரா சட்டமன்றத் தொகுதி

தனீரா சட்டமன்றத் தொகுதி (தொகுதி வரிசை எண்:09) என்பது இந்தியாவின் குஜராத் மாநிலத்தில் உள்ள 182 சட்டமன்றத் தொகுதிகளில் ஒன்றாகும். இத்தொகுதி பனாஸ்காண்டா மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் பாரதிய ஜனதா கட்சியைச் சேர்ந்த புரோஹித் மஃபத்லால் மோதிராம் ஆவார்.

சட்டமன்ற உறுப்பினர்கள்

மேற்கோள்கள் 

குஜராத் சட்டமன்றத் தொகுதிகள்
மாஸ்டர் ஸ்ரீதர்

மாஸ்டர் ஸ்ரீதர் (Master Sridhar) என்று அழைக்கப்பட்ட ஸ்ரீதர்  தமிழ் திரையுலகைச் சேர்ந்த ஒரு இந்திய நடிகர் ஆவார். இவர் சுமார் 150 படங்களில் நடித்துள்ளார். தமிழ் திரையுலகில் குழந்தை நட்சத்திரமாக அறிமுகமான இவர் பல திரைப்படங்களில் தனது குழந்தை கால நடிப்பிற்காக பிரபலமானார்.

திரைப்பட வாழ்க்கை 
குழந்தை நட்சத்திரமாக தனது வாழ்க்கையைத் தொடங்கிய ஸ்ரீதர், கந்தன் கருணை, கர்ணன், சுவாமி அய்யப்பன் உள்ளிட்ட பல படங்களில் நடித்தார். ஜெமினி கணேசன் மற்றும் கே. ஆர். விஜயா நடித்த கே.எஸ்.கோபாலகிருஷ்ணனின் குறத்தி மகன் படத்தில் நாயகனாகவும் நடித்தார். கந்தன் கருணை என்ற திரைப்படத்தில் முருகப்பெருமானாக நடித்ததன் மூலம் இவர் நன்கு அறியப்பட்டார். 

ஆதி பராசக்தி (ராஜ் தொலைக்காட்சி), ஞானானந்தம் (பொதிகை), இந்திரஜித் (ஜெயா தொலைக் காட்சி) ஆகியவை இவர் நடித்த சில தொடர்களாகும்.

தமிழில் இவர் கடைசியாக 2007 ஆம் ஆண்டு வெளியான பகவான் ஐயப்பன் என்ற திரைப்படத்தில் நடித்தார்.

குடும்பம் 
ஸ்ரீதர்  70களில் பிரபலமான குழந்தை நட்சத்திரமாக இருந்த  பேபி இந்திரா என்னும் இந்திராவை மணந்தார். இந்த இணையருக்கு பிரசாந்த் மற்றும் ரக்சித் பாலாஜி என்ற இரு மகன்கள் உள்ளனர். இவர் சென்னை கொட்டிவாக்கம் கற்பகாம்பாள் நகரில் தன் வீட்டில் குடும்பத்துடன் வசித்து வந்தார்.  இவருக்கு நீண்ட காலமாக இளைப்பு நோய் இருந்து வந்தது.  11 திசம்பர் 2013 அன்று காலை திடீர் மாரடைப்பு காரணமாக இறந்தார்.

பகுதி படத்தொகுப்பு

மேற்கோள்கள்

வெளி இணைப்புகள் 
 

1953 பிறப்புகள்
2013 இறப்புகள்
தமிழ்த் திரைப்பட நடிகர்கள்
மணகெதி

மணகெதி (Managethi) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள உடையார்பாளையம் வட்டத்தில் உள்ள ஒரு கிராமம் ஆகும்.

மக்கள்தொகை 
2001 மக்கள்தொகை கணக்கெடுப்பின்படி, மணகெதியில் மொத்தம் 3503 பேர் இருந்தனர். இவர்களில் 1755 பேர் ஆண்கள் மற்றும் 1748 பேர் பெண்கள். இந்த கிராமத்தில் 80 சதவீத மக்கள் கோனார் அல்லது யாதவர் சமூகத்தைச் சேர்ந்தவர்கள்.

மேற்கோள்கள் 

அரியலூர் மாவட்டத்திலுள்ள கிராமங்கள்
வுல்ஃப் 424

வுல்ஃப் 424 (Wolf 424) என்பது சூரியனில் இருந்து சுமார் 14.2 ஒளி ஆண்டுகள் தொலைவில்  உள்ள இரண்டு செங்குறுமீன்களை  இரும விண்மீன் அமைப்பாகும். இது கன்னி ஒரையில் ε கன்னிமீன்,  ο கன்னிமீன் ஆகிய  விண்மீன்களுக்கு இடையில் அமைந்துள்ளது.

இந்த விண்மீனின் நெருங்கிய  இரும இயல்பை 1941 ஆம் ஆண்டில் டச்சு அமெரிக்க வானியலாளர் திரிக்  இரியூல் கண்டுபிடித்தார், இது புகைப்படங்களில் காணப்படும் விண்மீன் நீளத்தை அடிப்படையாகக் கொண்டது.  வுல்ஃப் 424 அமைப்பில் உள்ள இரண்டு விண்மீன்களும் 4.1 வானியல் அலகு தொலைவில்  அரைப்பேரச்சில் 0.3  மையப்பிறழ்வுடனும் ஒன்றையொன்று சுற்றி வருகின்றன. விண்மீன்களின் வட்டணைக் காலம் 15.5 ஆண்டுகளனாகும். இவை 12.5  கூட்டுத் தோற்றப் பொலிவுப் பருமை உள்ளன.

வுல்ஃப் 424A என்பது 0.14 சூரிய வெகுஜனங்கள் (147 வியாழன்கள் ) மற்றும் 0.17 சூரிய ஆரங்கள் கொண்ட ஒரு குளிர் முதன்மை வரிசை செங்குறுமீனாகும். அதன்  இணை, வுல்ஃப் 424B, தோராயமாக 0.13 சூரிய  (136 வியாழன்கள் ) பொருண்மையும்0.14 சூரியக் கதிர்களின் ஆரமும் கொண்ட குளிர் முதன்மை வரிசை செங்குறுமீனாகும் . அவை சூரியனின் 15 ஒளி ஆண்டுகள்  தொலைவில் அறியப்பட்ட இரண்டு மங்கலான பொருள்கள் ஆகும். 1967 ஆம் ஆண்டில், இரண்டும் சுடருமிழ்வு விண்மீன்கள் என்று கண்டுபிடிக்கப்பட்டது.  இவற்றின் சுடருமிழ்வு சீரற்ற அதிகரிப்புக்கு உட்படுகின்றன. இந்த அமைப்பு FL கன்னிமீன் எனப் பெயரிடப்பட்டுள்ளது, மேலும் சூரியப் புள்ளி செயல்பாட்டைப்  பெற்றுள்ளது . விண்மீன்கள் பல  ஆண்டுகள் நீடிக்கும் காலகட்டங்களில் விரிவடையும் செயல்பாட்டின் அளவில் மாறுபாடுகளுக்கு உள்ளாகலாம்.

மேலும் காண்க 

 அருகிலுள்ள விண்மீன்கள், பழுப்புக் குறுமீன்களின் பட்டியல்

மேற்கோள்கள் 

 W. D. Heintz, "Astrometric study of 4 binary stars", 1972, Astronomical Journal, 77, 160.

வெளி இணைப்புகள் 

 வுல்ஃப் 424 தரவு பக்கம்
 வுல்ஃப் 424 ஏபி
 வுல்ஃப் 424 ஏபியின் நாசா படம்
 
M வகை முதன்மை வரிசை விண்மீன்கள்
முதன்மை வரிசை விண்மீன்கள்
இரும விண்மீன்கள்
கன்னி விண்மீன்குழாம்
களக்குமிழி
செங்குறுமீன்கள்
வுல்ஃப் 1069

வுல்ஃப் 1069 (Wolf 1069)என்பது சிக்னசு விண்மீன் தொகுப்பில் சூரிய குடும்பத்திலிருந்து      தொலைவில் அமைந்துள்ள ஒரு  செங்குறுமீனாகும். விண்மீன் சூரியனைப் போல 17%  பொருண்மையும் 18% ஆரமும்,   வெப்பநிலையும் மெதுவான  150-170 நாட்கள் வட்டனைக் காலமும் கொண்டுள்ளது. இது வுல்ஃப் 1069 பி எனப்படும் ஒரு அறியப்பட்ட புறக்கோலை ஓம்புகிறது. இது உயிர்வாழ்வை  நிலைநிறுத்தக்கூடும்.

கோள் அமைப்பு 
வுல்ஃப் 1069 விண்மீனுக்கு ஒரு கோள் துணை 2023  ஆம் ஆண்டில்  ஆர வேகமுறை வழியாக கண்டுபிடிக்கப்பட்டது. இது புவிக்கு மிக நெருக்கமான பொருண்மையைக் கொண்டுள்ளது. மேலும் இது தாய் விண்மீனின் வாழக்கூடிய மண்டலத்திற்குள் சுற்றிவருகிறது, இதன் வட்டணைக் காலம் 15 நாட்கள் ஆகும். இந்தக் கோள் அதன் புரவலன் விண்மீனைக் கடக்கவில்லை . 10 நாட்களுக்கும் குறைவான வட்டணைக் காலங்களைக் கொண்ட ஒரு புவிப் பொருண்மையை விட அதிகமான கூடுதல் கோள்கள் இர்ய்த்தலை நோக்கீடுகள் மறுத்துள்ளன. 

இதன் கண்டுபிடிப்பின்படி, பிராக்சிமா சென்டாரி பி,  ஜிஜே 1061 டி,  யீகார்டன் விண்மீன் சி,  ஜிஜே 1002பி ஜிஜே 1002 சி ஆகியவற்றுக்குப் பிறகு பழமைவாதமாக வரையறுக்கப்பட்ட வாழக்கூடிய மண்டலத்திற்குள் அறியப்பட்ட ஆறாவது-நெருக்கமான புவிப்-பொருண்மைக் கோளாக வுல்ஃப் 1069 பி உள்ளது.

மேற்கோள்கள் 

M வகை முதன்மை வரிசை விண்மீன்கள்
சிக்னசு (விண்மீன் குழாம்)
முதன்மை வரிசை விண்மீன்கள்
செங்குறுமீன்கள்
கெப்ளர்-26

கெப்ளர்-26 (Kepler-26)என்பது கழுகு விண்மீன் குழுவின் வடக்கு விண்மீன் தொகுப்பில் உள்ள ஒரு விண்மீனாகும். இது  வலது ஏற்றம்  ஆகிய வான ஆயங்களில் அமைந்துள்ளது : 15.5  தோற்றப் பொலிவு பருமையுடன்,  இந்த விண்மீன்  வெற்றுக் கண்ணால் பார்க்க முடியாத அளவுக்கு மங்கலாக உள்ளது.

கோள் அமைப்பு 
கெப்லர்-26பி மற்றும் கெப்ளர்-26சி ஆகிய இரண்டு கோள்களும் 2011 ஆம் ஆண்டின் பிற்பகுதியில் கோள்கடப்பு முறையில் கண்டுபிடிக்கப்பட்டன. மேலும் 2016 ஆம் ஆண்டில்  இவை சிறிய நெப்டியூன்  வளிமப் பெருங்கோள்களாக வகைப்படுத்தப்பட்டன. 2012   ஆம்  ஆண்டில்,  மற்றொரு கோளான கெப்ளர்-26d கண்டறியப்பட்டு 2014ஆம் ஆண்டில் உறுதிப்படுத்தப்பட்டது. 2014ஆம் ஆண்டில் கெப்ளர்-26 ஈ கோள் கண்டுபிடிக்கப்பட்டது.

மேற்கோள்கள் 

M வகை முதன்மை வரிசை விண்மீன்கள்
முதன்மை வரிசை விண்மீன்கள்
கழுகு விண்மீன்குழாம்
அயனத்தூர்

அயனத்தூர் (Ayanathur) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள அரியலூர் வட்டத்தில் உள்ள ஒரு கிராமம் ஆகும்.

மக்கள்தொகை 
 மக்கள்தொகைக் கணக்கெடுப்பின் படி அயனாத்தூர் கிராமத்தில் 728 ஆண்கள் 734 பெண்கள் என மொத்தம் 1462 பேர் வசித்தனர்.

மேற்கோள்கள் 

அரியலூர் மாவட்டத்திலுள்ள கிராமங்கள்
Coordinates on Wikidata
கொழுத்துங்கநல்லூர்

கொழுத்துங்கநல்லூர் (Koluthunganallur) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள உடையார்பாளையம் வட்டத்தில் உள்ள ஒரு கிராமம் ஆகும்.

மக்கள்தொகை 
2001 மக்கள்தொகை கணக்கெடுப்பின்படி, கொழுத்துங்கநல்லூர் கிராமத்தில் 291 ஆண்கள் மற்றும் 291 பெண்கள் என மொத்தம் 582 பேர் இருந்தனர்.

மேற்கோள்கள் 

அரியலூர் மாவட்டத்திலுள்ள கிராமங்கள்
வெண்மான்கொண்டான் மேற்கு

வெண்மான்கொண்டான் மேற்கு (Venmankondan West) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள உடையார்பாளையம் வட்டத்தில் உள்ள ஒரு கிராமம் ஆகும்.

மக்கள்தொகை 
2001 மக்கள்தொகை கணக்கெடுப்பின்படி, வெண்மான்கொண்டான் மேற்கு கிராமத்தில் 1347 ஆண்கள் மற்றும் 1428 பெண்கள் என மொத்தம் 2775 மக்கள் வசித்தனர்.

மேற்கோள்கள் 

அரியலூர் மாவட்டத்திலுள்ள கிராமங்கள்
Coordinates on Wikidata
வெண்மான்கொண்டான் கிழக்கு

வெண்மான்கொண்டான் கிழக்கு (Venmankondan East) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள உடையார்பாளையம் வட்டத்தில் உள்ள ஒரு கிராமம் ஆகும்.

மக்கள்தொகை 
2001 மக்கள்தொகை கணக்கெடுப்பின்படி, வெண்மான்கொண்டான் கிழக்கு கிராமத்தில் 1442 ஆண்கள் மற்றும் 1490 பெண்கள் என மொத்தம் 2932 பேர் வசித்தனர்.

மேற்கோள்கள் 

அரியலூர் மாவட்டத்திலுள்ள கிராமங்கள்
சாலிகிராமம் ராமகவுடா மகேசு

சாலிகிராமம் ராமகவுடா மகேசு (Saligrama Ramegowda Mahesh) இந்தியாவைச் சேர்ந்த ஓர் அரசியல்வாதியாவார். சுருக்கமாக எசு. ஆர். மகேசு என்றும் சா. ரா. மகேசு என்றும் அறியப்படுகிறார்.  கர்நாடக அரசியலில் சமயசார்பற்ற சனதா தளம் கட்சியின் உறுப்பினராகச் செயல்பட்டார். அனிதா என்ற பெண்ணை திருமணம் செய்துகொண்டார். தம்பதியருக்கு ஒரு மகன் , ஒரு மகள் என இரண்டு குழந்தைகள் உள்ளனர். 

2018 ஆம் ஆண்டு சூன் மாதம் 6 ஆம் தேதி முதல் 2019 ஆம் ஆண்டு சூலை மாதம் 8 ஆம் தேதி வரை கர்நாடக சுற்றுலா மற்றும் பட்டு வளர்ப்பு அமைச்சராகப் பணியாற்றினார்.  மேலும் இவர் தற்போது 2008 முதல் கிருசுணராசநகர சட்டமன்றத் தொகுதியில் போட்டியிட்டு கர்நாடக சட்டமன்ற உறுப்பினராகத் தேர்ந்தெடுக்கப்பட்டார்.

மேற்கோள்கள்

1966 பிறப்புகள்
வாழும் நபர்கள்
கர்நாடக அரசியல்வாதிகள்
கர்நாடக சட்டமன்ற உறுப்பினர்கள்
மைசூர் மாவட்ட நபர்கள்
ஊர் பெயரால் அறியப்படும் மக்கள்
பூக்கள் விடும் தூது

பூக்கள் விடும் தூது (Pookkal Vidum Thudhu) என்பது 1987 இல் வெளிவந்த இந்தியத் தமிழ் இளம் பருவ காதல் திரைப்படமாகும். ஸ்ரீதர் ராஜன் தயாரித்து இயக்கியிருந்தார். இத்திரைப்படத்தின் திரைக்கதை, இசையமைப்புப் பணிகளை டி. ராஜேந்தர் மேற்கொண்டார். மலையாளத்தில் வெளிவந்த நகக்‌ஷதங்கள்  திரைப்படத்தின் மறுஆக்கமாகும். இதில் மோனிசா உன்னி, ஸ்ரீவித்யா, ஹரிஹரன் ஆகியோர் நடித்திருந்தனர். இத்திரைப்படம் 1987 அக்டோபர் 21 அன்று வெளியானது.

கதைச்சுருக்கம் 
ஹரி தனது ஆதிக்க மாமாவின் பிடியில் இருந்து தப்பித்து கலைவாணியின் வீட்டில் தஞ்சம் அடைகிறார். அவர் கலைவாணியின் பணிப்பெண் கௌரியை காதலிக்கிறார். ஆனால் கலைவாணியின் காது கேளாத ஊமை மகளும் அவரை காதலிக்கிறார்.

நடிகர்கள்

தயாரிப்பு 
பூக்கள் விடும் தூது, நகக்‌ஷதங்கள் என்ற மலையாளத் திரைப்படத்தின் மறுஆக்கமாகும்.  ஸ்ரீதர் ராஜன் இயக்கிய மூன்றாவதான இறுதித் திரைப்படமாகும். மலையாளத் திரைப்படத்தின் முன்னணி நடிகையான மோனிஷா தனது பாத்திரத்தை மீண்டும் செய்தார்.  முன்னணி நடிகர் ஹரிஹரனின் குரலுக்கு இரவிசங்கர் தேவநாராயணன் பின்னணி பேசியிருந்தார்.

பாடல்கள் 
பாடல் வரிகளை டி. ராஜேந்தர் எழுதி  இசையமைத்திருந்தார். "கதிரவனைப் பார்த்து" பாடல் கர்நாடக இராகமான பௌலியில் அமைக்கப்பட்டது.

வெளியீடும் வரவேற்பும் 
பூக்கள் விடும் தூது 1987 அக்டோபர் 21 அன்று தீபாவளியின் போது வெளியிடப்பட்டது. சிம்பு சினி ஆர்ட்சு மூலம் விநியோகிக்கப்பட்டது.   இந்தியன் எக்சுபிரசின்  
விமர்சகர் ஒருவர், "திரைப்படம் "சதுப்பு நிலம்" என்று எழுதியதுடன், "நகைச்சவை நடிகர்களின் ஆடம்பரமான வகைப்படுத்தல்" என்றும் "குறிப்பாக திரைப்படத்தை எங்கும் எடுத்துச் செல்லாத பாடல்களின் கண்மூடித்தனமான சலசலப்பு", என்றும் எழுதி மோனிஷாவிற்கு "அதிகாரம்", தமிழ்த் திரைப்படங்களில் புதுமுகம்", "நுட்பமான பாத்திரத்தில் ஹரிஹரன் சிறப்பாக நடித்தார். ஸ்ரீவித்யா ஒரு சில காட்சிகளில் அவருடைய தாதாவாக மிளிர்கிறார்". என்று கூறினார்.  மனிதன், நாயகன் உள்ளிட்ட தீபாவளி வெளியீடுகளிலிருந்து போட்டியை எதிர்கொண்ட போதிலும், இது பார்வையாளர்களிடையே நல்ல வரவேற்பைப் பெற்றது.

மேற்கோள்கள் 

1987 தமிழ்த் திரைப்படங்கள்
இந்தியத் தமிழ்த் திரைப்படங்கள்
டி. ராஜேந்தர் இசையமைத்த திரைப்படங்கள்
ஸ்ரீவித்யா நடித்த திரைப்படங்கள்
கவுண்டமணி நடித்த திரைப்படங்கள்
செந்தில் நடித்த திரைப்படங்கள்
ஜனகராஜ் நடித்த திரைப்படங்கள்
வெண்ணிற ஆடை மூர்த்தி நடித்த திரைப்படங்கள்
குமரபுரம், கிளிநொச்சி

குமரபுரம் என்பது இலங்கையில் வட மாகாணத்தின்  கிளிநொச்சி மாவட்டத்தில் அமைந்துள்ள ஒரு கிராமம் ஆகும். இது கண்டாவளை பிரதேச செயலாளர் பிரிவில் அமைந்துள்ளது. இது கிளிநொச்சி நகரிற்கு வடமேற்கே சுமார் 15 கிலோமீட்டர் தூரத்தில் அமைந்துள்ளது.

மேற்கோள்கள்

வெளி இணைப்புகள் 

தொகைமதிப்பு மற்றும் புள்ளிவிபரத் திணைக்களம், இலங்கை

கிளிநொச்சி மாவட்டத்திலுள்ள ஊர்களும், நகரங்களும்
ஈசா கான்

ஈசா கான் (Isa Khan) , (பிறப்பு சுமார் 1529 - செப்டம்பர் 1599) வங்காளத்தின் 16 ஆம் நூற்றாண்டின் பரோ-புயான் கூட்டமைப்பின் தலைவர்களில் ஒருவரும், சோனார்கானின் ஜமீந்தாரும் ஆவார்.}}  இவரது ஆட்சியின் போது, இவர் வங்காளத்தின் தலைவர்களை வெற்றிகரமாக ஒன்றிணைத்தார். வரலாற்றாசிரியர் அப்துல் கரீம், ஈசா கான் 1581-1582 க்குப் பிறகு தானே பட்டத்தை ஏற்றுக்கொண்டார் என்று நம்புகிறார். மேலும் வங்காளத்தின் மீதான முகலாயப் படையெடுப்பை எதிர்த்தார். இவரது மரணத்திற்குப் பிறகுதான் இப்பகுதி முற்றிலும் முகலாயர்களின் கட்டுப்பாட்டில் வந்தது. தனது கிளர்ச்சி மனப்பான்மை மற்றும் ஒற்றுமையின் அடையாளமாக மேற்கு வங்காளம் மற்றும் வங்காளதேசம் முழுவதிலும் இவர் ஒரு முக்கியமான நபராக இருந்தார்.

ஆரம்பகால வாழ்க்கையும் பின்னணியும் 
ஈசா கான் 16 ஆம் நூற்றாண்டில் வங்காள சுல்தானகத்தின் பதி நிலப்பகுதியில் சரயிலின் திவான்கள் என்று அழைக்கப்படும் ஒரு பிரபுத்துவ வங்காளி சுன்னி இசுலாம் ஜமீந்தார் குடும்பத்தில் பிறந்தார். இவரது தாத்தா, திவான் பகீரத், அயோத்தியைச் சேர்ந்த பைசு இராஜ்புத்திரக் குலத்தைச் சேர்ந்தவர். அவர், வங்காளத்தின் சுல்தான் கியாசுதின் மக்மூத் ஷாவின் திவானாக நியமிக்கப்பட்ட பிறகு சரையில் குடியேறினார். இசா கானின் தந்தை, திவான் சுலைமான் கான் (முன்னர் காளிதாஸ் கஜ்தானி), இந்த பதவியை மரபுரிமையாக பெற்றார். அவர் சோனார்கானின் இசுலாமிய அறிஞரான இப்ராகிம் தேனிசுமந்தின் வழிகாட்டுதலுடன் முஸ்லிமாக மாறினார்.  இசா கானின் தாயார், சையதா மொமெனா காதுன், சுல்தான் மக்மூத் ஷாவின் மகள்.  இவரது தாய்வழி அத்தை வங்காளத்தின் ஆளுநர் கிதர் கான் சுரக் என்பவரை மணந்தார். இசாவுக்கு இசுமாயில் கான் என்ற ஒரு தம்பியும், சாகின்சா பீபி என்ற ஒரு சகோதரியும் இருந்தனர்.

மேற்கோள்கள் 

வங்காளதேச வரலாறு
1599 இறப்புகள்
1529 பிறப்புகள்
வங்காள மொழி வார்த்தைகளைக் கொண்ட கட்டுரைகள்
என். அனிருதன்

என். அனிருதன் (N. Anirudhan) இந்தியாவைச் சேர்ந்த ஓர் அரசியல்வாதியாவார். 1943 ஆம் ஆண்டு செப்டம்பர் மாதம் 20 ஆம் தேதியன்று என். நாராயணன் மற்றும் நானி அம்மா தம்பதியருக்கு மகனாக இவர் பிறந்தார். வரலாறு பாடத்தில் இளங்கலை பட்டமும் சட்டப் பாடத்தில் இள நிலை பட்டமும் பெற்று வழக்கறிஞரானார். பி. ஆர். சுலேகா என்ற பெண்ணை திருமணம் செய்து கொண்டார்.

முன்னதாக 1998 ஆம் ஆண்டு நடைபெற்ற இடைத் தேர்தலில் போட்டியிட்டு இவர் கேரள சட்டமன்றத்திற்கு உறுப்பினராகத் தேர்ந்தெடுக்கப்பட்டார்.

கேரள மாநில அரசியலில் இவர் இந்தியப் பொதுவுடமைக் கட்சியின் உறுப்பினராகச் செயல்பட்டார். 10 ஆவது மற்றும் 12ஆவது கேரள சட்டமன்றத்தில் சத்தன்னூர் தொகுதியை அனிருதன் பிரதிநிதித்துவப்படுத்தினார். இந்தியப் பொதுவுடைமைக் கட்சியின் தேசிய குழுவிலும் இவர் உறுப்பினராக உள்ளார்.

மேற்கோள்கள் 

கேரள அரசியல்வாதிகள்
இந்தியப் பொதுவுடைமைக் கட்சி அரசியல்வாதிகள்
1943 பிறப்புகள்
வாழும் நபர்கள்
சையதா மொமெனா காதுன்

சையதா மொமெனா காதுன் ( Syeda Momena Khatun ) வங்காள சுல்தானகத்தின் உசைன் ஷாஹி வம்சத்தின் இளவரசி ஆவார். இவர் பரோ-புயான் கூட்டமைப்பின் தலைவரான ஈசா கானின் தாயார்.

சுயசரிதை 
காதுன் 16 ஆம் நூற்றாண்டில் வங்காள சுல்தானகத்தில் உசைன் ஷாஹி வம்சத்தில் வங்காள சுன்னி முஸ்லிம் குடும்பத்தில் பிறந்தார். இவரது தந்தை, சுல்தான் கியாசுதீன் மக்மூத் ஷா, வம்சத்தை நிறுவிய அலாவுதீன் உசைன் ஷாவின் மகன். இவரது சகோதரி வங்காளத்தின் ஆளுநர் கிதர் கான் சுரக்கின் மனைவி.

இவர் தனது தந்தையிடம் திவானாகவும், சரயிலின் ஜமீந்தராகவும் இருந்த சுலைமான் கான் என்கிற காளிதாஸ் கஜ்தானியை மணந்தார். வரலாற்றாசிரியர் எம். அப்துல் காதரின் கூற்றுப்படி, கஸ்தானி திருமணத்திற்கு முன்பே காதுனை காதலித்து வந்ததாக அறியப்படுகிறது. தம்பதியினருக்கு சுல்தானகத்தின் வீழ்ச்சிக்குப் பின்னர் பரோ-புயான் கூட்டமைப்பின் தலைவரான ஈசா கான்  மற்றும் இசுமாயில் கான் என்ற இரு மகன்கள் பிறந்தனர். மேலும், சாகின்சா பீபி என்று ஒரு மகளும் இருந்தாள்.

இதனையும் காண்க 

 வங்காள வரலாறு

மேற்கோள்கள் 

பதினாறாம் நூற்றாண்டு பிறப்புகள்
வங்காளதேச வரலாறு
இந்திய வரலாறு
அப்துல் கரீம் (வரலாற்றாசிரியர்)

அப்துல் கரீம் (Abdul Karim) (சுமார் 1928 - 24 ஜூலை 2007) வங்காளதேசத்தைச் சேர்ந்த வரலாற்றாசிரியர் ஆவார். இவர் சிட்டகாங் பல்கலைக்கழகத்தின் 5 வது துணைவேந்தராக பணியாற்றினார்.  வங்காளதேச அரசால் 1995 இல் இவருக்கு எகுஷே பதக் விருது வழங்கப்பட்டது.

ஆரம்ப கால வாழ்க்கை 
கரீம், ஜூன் 1, 1928 இல் பிறந்தார். 1944 இல் உயர் மதராசாத் தேர்வையும் 1946 இல் இடைநிலைக் கலைத் தேர்வையும் முடித்தார். இவர் 1949 இல் டாக்கா பல்கலைக்கழகத்தில் தனது இளங்கலைப் பட்டத்தைப் பெற்றார்.

தொழில் 
அப்துல் கரீம் 1951 இல் டாக்கா பல்கலைக்கழகத்தில் விரிவுரையாளராக சேர்ந்தார். இவருக்கு வரலாற்றாசிரியர் அகமத் அசன் தானி வழிகாட்டியாக இருந்தார். பின்னர் இவர் தனது முனைவர் பட்ட ஆராய்சிக்காக இங்கிலாந்து சென்று 1958 இல் முடித்தார். வங்காளத்தில் முஸ்லிம்களின் சமூக வரலாறு என்பது இவரது ஆராய்ச்சியின் தலைப்பாகும். இலண்டன் பல்கலைக்கழகத்தின் கீழக்கு மற்றும் ஆப்பிரிக்க ஆய்வுகள் பள்ளியில் இரண்டாவது முனைவர் பட்டத்தை முடித்தார். 1966 இல், இவர் சிட்டகாங் பல்கலைக்கழகத்தில் வரலாற்றுத் துறையின் தலைவராக சேர்ந்தார். 1986 இல் பல்கலைக்கழகத்திலிருந்து ஓய்வு பெற்றார். பின்னர், இவர் ராஜ்ஷாஹி பல்கலைக்கழகத்தின் வங்காளதேச ஆய்வுகளுக்கான நிறுவனத்தில் மூத்த சக ஊழியராக சேர்ந்தார்.  2001 இல் பேராசிரியராகவும் நியமிக்கப்பட்டார்.

இறப்பு 
கரீம் 24 ஜூலை 2007 அன்று வங்காளதேசத்தின் சிட்டகாங்கில் இறந்தார்.

மேற்கோள்கள் 

2007 இறப்புகள்
பியாரேலால் கந்தேல்வால்

பியாரேலால் கந்தேல்வால்  (Pyarelal Khandelwal)  இந்தியாவைச் சேர்ந்த ஓர் அரசியல்வாதியாவார். 1925 ஆம் ஆண்டு 6 ஏப்ரல் மாதம் 6 ஆம் தேதியன்று இவர் பிறந்தார். இந்தியாவில் ஒரு ராசுட்ரிய சுவயம்சேவக் சங்க பிரச்சாரகராகவும், பாரதிய சனதா கட்சி அரசியல்வாதியாகவும் அறியப்படுகிறார்.

தொழில் 
இந்திய நாடாளுமன்றத்தின் மேல்சபையான மாநிலங்களவையில் மத்தியப் பிரதேசத்தை பிரதிநிதித்துவப்படுத்தும் இந்திய நாடாளுமன்ற உறுப்பினராக பணியாற்றினார். 

1989 ஆம் ஆண்டு இந்தியப் பொதுத் தேர்தலில் திக்விச்சய் சிங்கை தோற்கடித்து, ராச்கர் மக்களவைத் தொகுதியின் உறுப்பினராகத் திரும்பினார்.

இறப்பு 
2009 ஆம் ஆண்டு  அக்டோபர் மாதம் 6 ஆம் தேதியன்று  மாரடைப்பால் கந்தேல்வால் இறந்தார். 84 வயதான இவர் புற்றுநோயால் அவதிப்பட்டு வந்தார்.

மேற்கோள்கள்

புற இணைப்புகள் 
 பியாரேலால் கந்தேல்வால்
 மாநிலங்களவை இணையதளத்தில் சுயவிவரம்
 பியாரேலால் கந்தேல்வால் தகனம் செய்யப்பட்டார்

9வது மக்களவை உறுப்பினர்கள்
2009 இறப்புகள்
1925 பிறப்புகள்
இராம் நரேசு பாண்டே

இராம் நரேசு பாண்டே (Ram Naresh Pandey) இந்தியாவைச் சேர்ந்த ஓர் அரசியல்வாதியாவார். பீகார் மாநிலத்தில் சட்டமன்ற உறுப்பினராக இருந்தார். இந்திய பொதுவுடைமைக் கட்சியின் உறுப்பினராக இவர் பீகார் அரசியலில் செயல்பட்டார்.  2005 ஆம் ஆண்டு முதல் 2010 ஆம் ஆண்டு வரை அர்லாகி தொகுதியின் பிரதிநிதியாக இருந்தார். இந்தியப் பொதுவுடைமைக் கட்சியின் பீகார் மாநிலக் குழுவின் மாநிலச் செயலாளராகவும் இருந்தார். மேலும் பீகாரில் இருந்து இந்திய பொதுவுடைமைக் கட்சியின்  தேசிய செயற்குழு உறுப்பினராகவும் இருந்தார்.

மேற்கோள்கள்

பீகார் அரசியல்வாதிகள்
பீகார் சட்டமன்ற உறுப்பினர்கள்
இந்தியப் பொதுவுடைமைக் கட்சி அரசியல்வாதிகள்
வாழும் நபர்கள்
மணக்குடையான்

மணக்குடையான் (Manakkudaiyan) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள செந்துறை வட்டத்தில் உள்ள ஒரு கிராமம் ஆகும்.

மக்கள்தொகை 
 கணக்கெடுப்பின் படி மணக்குடையான் கிராமத்தில் 1614 ஆண்கள் 1676 பெண்கள் என 3290 பேர் வசித்தனர்.

மேற்கோள்கள் 

அரியலூர் மாவட்டத்திலுள்ள கிராமங்கள்
வஞ்சினாபுரம்

வஞ்சினாபுரம் என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள செந்துறை வட்டத்தில் உள்ள ஒரு கிராமம் ஆகும்.

மக்கள்தொகை 
2001 மக்கள்தொகை கணக்கெடுப்பின்படி, வஞ்சினாபுரத்தில் 1391 ஆண்கள் மற்றும் 1407 பெண்கள் என மொத்தம் 2798 பேர் வசித்தனர்.

மேற்கோள்கள் 

அரியலூர் மாவட்டத்திலுள்ள கிராமங்கள்
சியாம் சுந்தர் தாசு

மகந்து சியாம் சுந்தர் தாசு (Mahanth Shyam Sunder Das) இந்தியாவைச் சேர்ந்த ஓர் அரசியல்வாதியாவார். 1932 ஆம் ஆண்டு செப்டம்பர் மாதம் 29 ஆம் தேதியன்று பிரித்தானிய இந்தியாவின் பீகார் மாநிலத்தில் இவர் பிறந்தார்.  பீகார் அரசியலில் சனதா கட்சியின் உறுப்பினராகச் செயல்பட்டார். சீதாமஃடி மக்களவைத் தொகுதியில் போட்டியிட்டு இந்திய நாடாளுமன்றத்தின் கீழ் அவைக்கு நாடாளுமன்ற உறுப்பினராகத் தேர்ந்தெடுக்கப்பட்டார். பிரபா பெனிபூரி என்ற பெண்ணைத் திருமணம் செய்து கொண்டார்.

சியாம் சுந்தர் தாசு 1981 ஆம் ஆண்டு தனது 49 ஆவது வயதில் காலமானார்.

மேற்கோள்கள்

புற இணைப்புகள்
Official biographical sketch in Parliament of India website

1932 பிறப்புகள்
1981 இறப்புகள்
பீகார் அரசியல்வாதிகள்
இந்திய நாடாளுமன்ற உறுப்பினர்கள்
குந்தவெளி கிழக்கு

குந்தவெளி கிழக்கு (Kundaveli East) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள உடையார்பாளையம் வட்டத்தில் உள்ள ஒரு கிராமம் ஆகும்.

மக்கள்தொகை 
2001 மக்கள்தொகை கணக்கெடுப்பின்படி, குந்தவெளி கிழக்கு கிராமத்தில் 2625 ஆண்கள் மற்றும் 2604 பெண்கள் என மொத்தம் 5229 பேர் வசித்தனர்.

மேற்கோள்கள் 

அரியலூர் மாவட்டத்திலுள்ள கிராமங்கள்
கோடங்குடி தெற்கு

கோடங்குடி தெற்கு (Kodangudi South) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள உடையார்பாளையம் வட்டத்தில் உள்ள ஒரு கிராமம் ஆகும்.

மக்கள்தொகை 
2001 மக்கள்தொகை கணக்கெடுப்பின்படி, கோடங்குடி தெற்கு கிராமத்தில் 1539 ஆண்கள் மற்றும் 1437 பெண்கள் என மொத்தம் 2976 பேர் வசித்தனர்.

மேற்கோள்கள் 

அரியலூர் மாவட்டத்திலுள்ள கிராமங்கள்
இரும்பாநாடு

இரும்பாநாடு (Irrumbaanadu) இந்தியாவில் தமிழ்நாட்டில் புதுக்கோட்டை மாவட்டத்தில் உள்ள அரிமளம் வருவாய்த் தொகுதியில் உள்ள ஒரு கிராமம்.

மக்கள்தொகை 
2001 மக்கள்தொகை கணக்கெடுப்பின்படி, இரும்பநாடு கிராமத்தில் 2128 ஆண்கள் மற்றும் 2194 பெண்கள் என மொத்தம் 4322 பேர் வசித்தனர். மொத்த மக்கள் தொகையில் 2467 பேர் கல்வியறிவு பெற்றவர்கள்.

மேற்கோள்கள் 

புதுக்கோட்டை மாவட்டத்திலுள்ள கிராமங்கள்
பல்லவராசன்

பல்லவராசன் (Palavarasan) என்பது இந்தியாவில், தமிழ்நாட்டில் புதுக்கோட்டை மாவட்டம், ஆவடையார்கோயில் வருவாய்த் தொகுதியில் உள்ள ஒரு கிராமம்.

மக்கள்தொகை 
2001 மக்கள்தொகை கணக்கெடுப்பின்படி, பல்வராசன் கிராமத்தில் 51 ஆண்கள் மற்றும் 46 பெண்கள் என மொத்தம் 97 பேர் வசித்தனர். மொத்த மக்கள் தொகையில் 71 பேர் கல்வியறிவு பெற்றவர்கள்.

மேற்கோள்கள் 

புதுக்கோட்டை மாவட்டத்திலுள்ள கிராமங்கள்
மகாபீர் கோப்

மகாபீர் கோப் (Mahabir Gop) இந்தியாவைச் சேர்ந்த ஓர் அரசியல்வாதியாவார்.  இந்தியாவின் பீகார் மாநிலத்தில் உள்ள மனேர் பகுதியில் இவர் பிறந்தார்.  பீகார் அரசியலில் இந்திய தேசிய காங்கிரசு கட்சியின் உறுப்பினராகச் செயல்பட்டார். 1967, 1969 ஆம் ஆண்டுகளில்  மனேர் சட்டப்பேரவைத் தொகுதி , பிக்ரம் சட்டப்பேரவைத்தொகுதிகளில் போட்டியிட்டு  சட்டமன்ற உறுப்பினராகத் தேர்ந்தெடுக்கப்பட்டார்.

மேற்கோள்கள்

பீகார் அரசியல்வாதிகள்
இந்திய தேசிய காங்கிரஸ் அரசியல்வாதிகள்
பீகார் சட்டமன்ற உறுப்பினர்கள்
வாக்கரனா

{{Taxobox
| color = yellow
| name = வாக்கரனா
| image = Indirana diplosticta by Sandeep Das.jpg
| image_caption = வாக்கரனா திப்ளோசிடிகா – மாதிரி இனம்
| domain =மெய்க்கருவுயிரி
| regnum = விலங்கு
| divisio = முதுகெலும்பி
| classis = நீர்நில வாழ்வன
| ordo = ஏனுரா
| familia =இராணிக்சலிடே
| genus = வாக்கரனா
| genus_authority = தகனுக்கர் மற்றும் பலர், 2016
| type_species =  வாக்கரனா திப்ளோசிடிகா
| type_species_authority = குந்தர், 1876
| synonyms = சாலிவாக்கரனா' தகனுக்கர் மற்றும் பலர், 2016 – தேவையற்ற மறுவகைப்பாடு
| synonyms_ref = 
}}வாக்கரனா''' (Walkerana) என்பது இராணிக்சலிடே குடும்பத்தில் உள்ள தவளைப் பேரினமாகும். இந்த பேரினமானது இந்தியாவின் கேரளம் மற்றும் தமிழ்நாடு மாநிலங்களில் உள்ள மேற்குத் தொடர்ச்சி மலைகளில் காணப்படும் அகணிய உயிரி. இது 2016ஆம் ஆண்டு இந்திரானாவின் மூன்று சிற்றினங்களை வகைப்படுத்துவதற்காகத் தோற்றுவிக்கப்பட்டது. இது பரவலாக வரையறுக்கப்பட்ட இந்திரானாவிற்குள் ஒரு மரபணு மற்றும் உருவவியல் ரீதியாக வேறுபட்ட உயிரிக்கிளையினை உருவாக்குகிறது. 2020-ல் வாக்கெரனா முடுகா விவரிக்கப்படும் வரை, பாலகாட்டுக் கணவாயிற்குத் தெற்கே மேற்குத் தொடர்ச்சி மலையின் தெற்குப் பகுதியில் மட்டுமே இந்த பேரினம் அறியப்பட்டது.

 சொற்பிறப்பியல் 
இப்பகுதியில் செயல்படும் விலங்கு வெளிக்கள அமைப்பின் பாதுகாவலரான சாலி வாக்கர் நினைவாக இந்த பேரினம் பெயரிடப்பட்டது. வாக்கரனா ஓட்டே மற்றும் பெரெஸ்-கெலாபர்ட், 2009 என்ற கிரிக்கெட் பூச்சி பேரினத்துடனான ஒற்றுமையின் காரணமாக இந்த இனமானது சாலிவால்கெரானா என மறுபெயரிடப்பட்டது.

 விளக்கம் வாக்கரனா இராணிக்சலிடே குடும்பத்தில் மரபணு ரீதியாக வெகு தொலைவில் உள்ளது. முதல் மற்றும் இரண்டாவது கால்விரல்களில் வலைப் பிணைப்பு இல்லாத விரலெலும்பு (இந்திரானாவில் எதுவுமில்லை) மற்றும் நான்காவது கால்விரலில் மூன்று விரல் எலும்புகள் (இந்திரனாவில் 2-2½) கொண்ட மிகக் குறைந்த வலையமைப்பைக் கொண்டிருப்பதில் இது இதன் சகோதர குழுவிலிருந்து வேறுபடுகிறது. மேலும், முதல் விரல் வாக்கரனாவில் இரண்டாவது விரலை விடச் சிறியதாக உள்ளது. அதே சமயம் இந்திரானாவில் (இ. லெத்தீ தவிர) சம நீளம் கொண்டவை அல்லது முதல் விரல் இரண்டாவதை விட நீளமாக இருக்கும்.

 சிற்றினங்கள் 
நான்கு அங்கீகரிக்கப்பட்ட சிற்றினங்கள் உள்ளன:  

 வாக்கரனா திப்ளோசுடிக்டா (குந்தர், 1876)
 வாக்கரனா லெப்டோடாக்டைலா (பவுலேஞ்சர், 1882)
 வாக்கரனா முதுகா தினேசு, விஜயகுமார், ரமேஷ், ஜெயராஜன், சந்திரமௌலி மற்றும் சங்கர், 2020
 வாக்கரனா பிரினோடெர்மா'' (பவுலேஞ்சர், 1882)

தினேஷ் மற்றும் சகாக்கள் பாலக்காடு கனவாய்ப் பகுதியின் வடக்கிலிருந்து சேகரித்த மாதிரி ஒன்றின் அடிப்படையில் கூடுதலாகச் சிற்றினம் ஒன்றை அடையாளம் கண்டுள்ளனர். ஆனால் சேகரிக்கப்பட்ட மாதிரியின் காப்புத்தன்மை காரணமாக விவரிக்க இயலவில்லை.

மேற்கோள்கள் 

மேற்குத் தொடர்ச்சி மலையின் அக இட விலங்குகள்
தவளைகள்
முகமது அஃபாக் ஆலம்

முகமது அஃபாக் ஆலம் (Md Afaque Alam) இந்திய தேசிய காங்கிரசு கட்சியைச் சேர்ந்த ஓர் இந்திய அரசியல்வாதியாவார். பீகார் மாநிலத்தின்  சட்டமன்ற உறுப்பினராக உள்ளார்.  பிப்ரவரி 2005, 2010, 2015 , 2020 ஆம் ஆண்டுகளில் நடைபெற்ற   பீகார் சட்டமன்றத் தேர்தலில் கசுபா தொகுதியில் போட்டியிட்டு வெற்றி பெற்றார்.     பீகார் சட்டமன்றத்தில் இந்திய தேசிய காங்கிரசு கட்சியின்  தற்போதைய துணைத் தலைவராகவும், மகாகத்பந்தனின் (பீகார்) பொதுச் செயலாளராகவும் உள்ளார்.   தற்போது பீகார் மாநிலத்தின் கால்நடை வளர்ப்பு பால்வளம் மற்றும் மீன்வளத்துறை அமைச்சராக பதவி வகித்து வருகிறார்.

மேற்கோள்கள் 

வாழும் நபர்கள்
பீகார் அரசியல்வாதிகள்
பீகார் சட்டமன்ற உறுப்பினர்கள்
இந்திய தேசிய காங்கிரஸ் அரசியல்வாதிகள்
இராம்குலாம் சௌத்ரி

இராம்குலாம் சௌத்ரி  (Ramgulam Chaudhary)  இந்தியாவைச் சேர்ந்த ஓர் அரசியல்வாதியாவார். வங்காள மாகாணத்தில் இவர் பிறந்தார், காங்கிரசு கட்சியின் உறுப்பினராக இந்திய சுதந்திரத்திற்கான இயக்கத்தில் பங்கேற்று மகாத்மா காந்தியால் போற்றப்பட்டார். சுதந்திரப் போராட்டத்தில் பங்கேற்றதற்காக பல்வேறு முறை சிறை சென்றார். அகில இந்திய தாழ்த்தப்பட்ட வகுப்புக் கழகத்தின் துணைத் தலைவர் என்றும் அறியப்படுகிறார். வரலாற்று சிறப்புமிக்க சிம்லா மாநாட்டில் பங்கேற்று, தாழ்த்தப்பட்ட வகுப்பினருக்காக மூன்றாவது மாநிலத்தை உருவாக்கும் யோசனையை நிராகரித்தார். இது நாட்டை இரண்டாகப் பிரிக்காமல் மூன்றாகப் பிரிப்பதைத் தடுக்க உதவியது. 1957 ஆம் ஆண்டில் பீகார் சட்டமன்றத்திற்கு தேர்ந்தெடுக்கப்பட்டார்.  இராம்குலாம் சௌத்ரி முசாபர்பூரில் இறந்தார்.

மேற்கோள்கள் 

1969 இறப்புகள்
1902 பிறப்புகள்
பீகார் அரசியல்வாதிகள்
பீகார் சட்டமன்ற உறுப்பினர்கள்
இந்திய தேசிய காங்கிரஸ் அரசியல்வாதிகள்
விடுதலைப் போராட்ட வீரர்கள்
வாக்கரனா பிரினோடெர்மா

வாக்கரனா பிரினோடெர்மா (Walkerana phrynoderma) என்பது தென்னிந்தியாவில் உள்ள கேரளா மற்றும் தமிழ்நாடு மாநிலங்களின் மேற்குத் தொடர்ச்சி மலைகளில் உள்ள ஆனைமலை மலையில் காணப்படும் தவளை சிற்றினமாகும். மூணாறு, எரவிகுளம் தேசிய பூங்கா, வால்பாறை தேயிலைத் தோட்டங்கள், ஆனைமலை புலிகள் காப்பகம், புல் மலைகள் தேசிய பூங்கா மற்றும் பழனி மலைகளில் இந்த சிற்றினம் காணப்படுவது அறியப்படுகிறது. இது வெப்பமண்டல ஈரமான காடுகளில் இலைக் குப்பைகளுடன் தொடர்புடைய மிகவும் அரிதான நிலப்பரப்பு வாழ்த் தவளைச் சிற்றினமாகும். வாழ்வாதாரத்திற்காக வனப்பகுதிகளில் மரங்களை விறகுகளாகச் சேகரிப்பவர்களால் ஏற்படும் வாழ்விட இழப்பால் இது அச்சுறுத்தப்படுகிறது.  இது "முதல் 100 பரிணாம ரீதியாக வேறுபட்ட மற்றும் உலகளவில் அழியும் நிலையில் உள்ள நீர்நில வாழ்வனவற்றில்" ஒன்றாக உள்ளது.

மேற்கோள்கள் 

தவளைகள்
ரெலாவ்

ரெலாவ் ன்பது மலேசியாவின் பினாங்கில் உள்ள ஜார்ஜ் டவுன் நகருக்குள் இருக்கும் குடியிருப்புப் பகுதி. இது நகர மையத்திலிருந்து தென்மேற்கே 9.9 கிமீ (6.2 மைல்) தொலைவில், பாயா தெருபோங், புக்கிட் ஜம்புல், பாயான் பாரு மற்றும் சுங்கை அரா ஆகியவற்றுக்கு இடையே அமைந்துள்ளது.

போக்குவரத்து
பாயா தெருபோங் சாலை, ரெலாவை வடக்கே பயா டெருபோங் புறநகர்ப் பகுதியுடன் இணைக்கிறது மற்றும் மேற்கில் பாலிக் புலாவ் நகரத்தை இணைக்கிறது.

ரேபிட் பினாங்கு பேருந்து வழித்தடங்கள் 301 மற்றும் 306 ஆகியவை Relau க்குள் நிறுத்தங்களை உள்ளடக்கியது, இதனால் நகர மையம், குயின்ஸ்பே மால் மற்றும் அயர் ஹிதம்  மற்றும் பாயா தெருபோங் புறநகர் பகுதிகளை இணைக்கிறது..

மேற்கோள்கள் 

பினாங்கு
பினாங்கு மாநிலத்தின் நகரங்கள்
பினாங்கு தீவின் நகரத்தந்தை

பினாங்கு தீவின் நகரத்தந்தை (மலாய்: Datuk Bandar Pulau Pinang) பினாங்கு மாநிலத்தின் தலைநகரான ஜார்ஜ் டவுன் உள்ளூர் அரசாங்கத்தின் தலைமை நிர்வாகி ஆவார். மேயரின் பொறுப்புகளில் பினாங்கு தீவு நகர சபையின் ஆண்டு வரவு செலவுத் திட்டத்தின் நிர்வாகமும் அடங்கும், இது 2018 இன் படி RM606.53 மில்லியன் ஆகும். தற்போதைய நகரத்தந்தை ராஜேந்திரன் பி.அந்தோணி உள்ளார்

காலவரிசை பட்டியல்

ஜார்ஜ் டவுன் நகரத்தந்தை
1957 மற்றும் 1966 க்கு இடையில், ஜார்ஜ் டவுன் நகர சபையின் ஆளுகையின் கீழ் ஜார்ஜ் டவுன் நகரம் மூன்று மேயர்களால் வழிநடத்தப்பட்டது.

1966 ஆம் ஆண்டில், ஜார்ஜ் டவுன் சிட்டி கவுன்சிலின் செயல்பாடுகள் அப்போதைய பினாங்கு முதலமைச்சரால் எடுக்கப்பட்டது.

பினாங்கு தீவின் நகரத்தந்தை

மேற்கோள்கள் 

பினாங்கு
கிசோரி ராம்

கிசோரி ராம் (Kishori Ram) இந்தியாவைச் சேர்ந்த ஓர் அரசியல்வாதியாவார். 1921 ஆம் ஆண்டு சனவரி மாதம் 21 ஆம் தேதியன்று இவர் பிறந்தார். பீகார் மாநிலத்தில் சட்டமன்ற உறுப்பினராக இருந்தார். இந்திய தேசிய காங்கிரசு கட்சியின் உறுப்பினராக இவர் பீகார் அரசியலில் செயல்பட்டார்.  1952 ஆம் ஆண்டு நடைபெற்ற நாடாளுமன்ற தேர்தலில் வெற்றி பெற்று  இந்திய நாடாளுமன்றத்தின் மேல் சபையான மாநிலங்களவையில் பீகாரை பிரதிநிதித்துவப்படுத்தினார். 2003 ஆம் ஆண்டு பிப்ரவரி மாதம் 4 ஆம் தேதியன்று கிசோரி ராம் காலமானார்.

மேற்கோள்கள்

1921 பிறப்புகள்
2003 இறப்புகள்
மாநிலங்களவை உறுப்பினர்கள்
பீகார் அரசியல்வாதிகள்
இந்திய தேசிய காங்கிரஸ் அரசியல்வாதிகள்
அபுல் பசல் (எழுத்தாளர்)

அபுல் பசல் (Abul Fazal) (1 ஜூலை 1903-4 மே 1983)    வங்காளதேச எழுத்தாளரும் மற்றும் கல்வியாளரும் ஆவார். இவர் சிட்டகாங் பல்கலைக்கழகத்தின் 4 வது துணைவேந்தராக பணியாற்றினார். இவருக்கு 1962 இல் பங்களா அகாடமி இலக்கிய விருதும் மற்றும் 2012 இல் சுதந்திர தின விருதும் (மரணத்திற்குப் பின்) வழங்கப்பட்டது.

ஆரம்ப வாழ்க்கை மற்றும் கல்வி 
1903 ஆம் ஆண்டு சிட்டகாங் மாவட்டத்தில் உள்ள சத்கானியா உபாசிலாவில் சிட்டகாங் ஜேம் மஸ்ஜித் இமாமாக இருந்த மௌல்வி பஸ்லுர் ரகுமானுக்கு மகனாகப் பிறந்தார்.   இவர், டாக்கா பல்கலைக்கழகத்தில் இளங்கலை பட்டம் பெற்றார்.  இவர் 1940 இல் கொல்கத்தா பல்கலைக்கழகத்தில் வங்காள மொழி மற்றும் இலக்கியத்தில் முதுகலைத் தேர்ச்சி பெற்றார்

தொழில் 
பசல், இமாமாக தனது வாழ்க்கையைத் தொடங்கினார். ஆசிரியராகப் பல பள்ளிகளில் கற்பித்தார். 1941 இல், இவர் கிருஷ்ணாநகர் கல்லூரி மற்றும் பின்னர் சிட்டகாங் கல்லூரியின் பேராசிரியரானார். 1973 முதல் 1975 வரை சிட்டகாங் பல்கலைக்கழகத்தின் துணைவேந்தராகப் பணியாற்றினார் 

பசல் 1975-23 ஜூன் 1977 இல் வங்காளதேச அரசாங்கத்தின் ஆலோசனைக் குழுவின் கல்வி மற்றும் கலாச்சாரத்திற்கு பொறுப்பான உறுப்பினராக பணியாற்றினார்

பணிகள் 
பசல், புதினங்கள், சிறுகதைகள், நாடகங்கள், நினைவுக் குறிப்புகள், பயணங்கள் போன்ற பல்வேறு தலைப்புகளில் எழுதினார். இவர் மதத்தைப் பற்றியும் எழுதியுள்ளார். மாதிர் பிருதிபி (1940), பிசித்ரா கதா (1940), ரேகாசித்ரா (1966) மற்றும் டர்டினர் டின்லிபி (1972) ஆகியவை அவரது எழுத்துக்களில் சில.

மேற்கோள்கள் 

வங்காள எழுத்தாளர்கள்
1983 இறப்புகள்
1903 பிறப்புகள்
சஞ்சய் மயூக்கு

சஞ்சய் மயூக்கு (Sanjay Mayukh)  இந்தியாவைச் சேர்ந்த ஓர் அரசியல்வாதியாவார். பாரதிய சனதா கட்சியின் உறுப்பினராக இவர் பீகார் அரசியலில் செயல்பட்டார். அனில் பலுனியுடன் இணைந்து பாரதிய சனதா கட்சியின் தேசிய செய்தித் தொடர்பாளராகவும் பணியாற்றினார்.ref></ref> 2020 ஆம் ஆண்டு சூன் மாதம் 29 ஆம் தேதி பீகார் சட்ட சபைக்கு சஞ்சய் மயூக் போட்டியின்றி தேர்ந்தெடுக்கப்பட்டார்.  பட்னா பல்கலைக்கழகத்தில் சஞ்சய் மயூக்கு முனைவர் பட்டம் பெற்றிருந்தார்.

மேற்கோள்கள்

வாழும் நபர்கள்
பாரதிய ஜனதா கட்சி அரசியல்வாதிகள்
பீகார் அரசியல்வாதிகள்
அபுல் மொமென்

அபுல் மொமென் (Abul Momen) (பிறப்பு: டிசம்பர் 18, 1948)  வங்காளதேசத்தைச் சேர்ந்த பத்திரிகையாளர். இவர் 1998 முதல் புரோதோம் அலோ என்ற தினசரி பத்திரிக்கையின் ஆசிரியராக இருந்தார். தற்போது தைனிக் சுப்ரபாத் என்ற இதழின் ஆலோசனை ஆசிரியராக உள்ளார். வங்காளதேச அரசால் 2017 இல் இவருக்கு எகுசே பதக் விருது வழங்கப்பட்டது.

பின்னணி மற்றும் தொழில் 
மொமன், டிசம்பர் 18, 1948 இல் சிட்டகாங் மாவட்டத்தில் கியோச்சியா ஒன்றியத்திலுள்ள சத்கானியா உபாசிலாவில் பிறந்தார். எழுத்தாளர் அபுல் பசல் இவரது தந்தையாவார். டாக்கா பல்கலைக்கழகத்தில் முதுகலைப் படிப்பை முடித்த பின்னர்,  இவர் சிட்டகாங் கலைக் கல்லூரி, தி டெய்லி ஸ்டார் மற்றும் தி டெய்லி போரர் ககோஜ் ஆகியவற்றில் பணியாற்றினார்.  இவர் புனைகதை அல்லாத பிரிவில் 2016 இல் பங்களா அகாடமி இலக்கிய விருதை வென்றார்.

தனிப்பட்ட வாழ்க்கை 
மொமன், சீலா என்பவரை மணந்தார். இவர்களுக்கு ஒரு மகள் மற்றும் ஒரு மகன் உள்ளனர்.

மேற்கோள்கள் 

1948 பிறப்புகள்
வாழும் நபர்கள்
பத்திரிகையாளர்கள்
வங்காளதேச ஊடகத் துறையினர்
பழூர் பெரும்திரிக்கோயில்

பழூர் பெரும்திரிக்கோயில்  இந்தியாவின் கேரள மாநிலம் எர்ணாகுளம் மாவட்டத்தில் பிறவம் நகரில் அமைந்துள்ள இந்துக் கோயிலாகும். இதன் மூலவர் சிவன் ஆவார்.

சாந்தார வகை 
இக்கோயிலானது சாந்தார வகையைச் சார்ந்ததாகும். இது நான்கு பக்கங்களிலும் கார்டினல் கதவுகள் உள்ளன. பீடமும், சுவரும் கிரானைட் கல் வேலைப்பாடு கொண்டுள்ளது. மற்றவை மரத்தால் ஆனவை. விமானம் வட்ட வடிவமாக உள்ளது. மரத்தால் ஆன துவாரபாலகர்கள் உள்ளனர். மூலவர் சிவன்கிழக்கு நோக்கி உள்ளார். சதுர அர்த்தமண்டபத்தின் கூரையில் அழகிய மர வேலைப்பாடுகள் காணப்படுகின்றன.  பிரநாளம் எனப்படுகின்ற  பொதுவான அலங்கரிக்கப்பட்ட கேரள வகைக் கட்டடக்கலைப்பாணியானது நுனியில் இயக்கர்களைத் தாங்கி நிற்கிறது. இது மரத்தில் அழகிய பழைமையான வேலைப்பாடுளைக் கொண்டுள்ளது. பாகவத புராணம், ராமாயணம்,மகாபாரதம் ஆகியவற்றிலிருந்து பல்வேறு புராணங்களும், உருவங்களும் காட்சிப்படுத்தப்பட்டுள்ளன. இக்கோயில் கி.பி.12ஆம் நூற்றாண்டைச் சேர்ந்ததாக இருக்கலாம்.

இக்கோயிலின் கட்டமைப்பு,  சுவரோவியத்தின் முக்கியத்துவத்தை கருத்தில் கொண்டு, 1994 ஆம் ஆண்டு கேரள மாநில தொல்லியல் துறை இதனை  பாதுகாக்கப்பட்ட நினைவுச்சின்னமாக அறிவித்துள்ளது.

தொல்லியல் விவரங்கள் 

சான்று - அரசிடமிருந்து தொல்லியல் தரவு

மேலும் பார்க்கவும் 
 108 சிவன் கோயில்கள்
 பழூர் படிப்பூரா

மேற்கோள்கள் 

எர்ணாகுளம் மாவட்டத்திலுள்ள சிவன் கோயில்கள்
108 சிவன் கோயில்கள்
நோயாற்று நிர்வாகம்

நோயாற்று நிர்வாகம்  (Therapeutic governance)  என்ற சொல் சமூக அறிவியல் இலக்கியங்களில்,  ஒன்றுக்கொன்று தொடர்புடைய இரண்டு கருத்துக்களைக் குறிப்பிடுகிறது.. மக்கள்தொகையின் உளவியல் மேலாண்மையையும்  பாதுகாப்பிற்கான அதன் முக்கியத்துவத்தையும் விவரிக்க வன்னெசா புபாவாக்கு  என்பவர் முதன் முதலில் இச்சொறொடரை பயன்படுத்தினார்.  பணிக்குழுக்களின் நிர்வாகத்தை மேம்படுத்துவதற்கும், வேகமாக மாறிவரும் உலகியல் வாழ்க்கையைச் சமாளிக்க தனிநபர்களுக்கு உதவுவதற்குமான  சிகிச்சை நெறிமுறைகள், நுட்பங்களை முன்னோக்கி நகர்த்துவதை நோயாற்று நிர்வாகத்தின் இலக்காக குறிக்கலாம். 

அலிசன் மெக்கிம் மது மற்றும் மருந்து சிகிச்சையின் அரசாங்கத்தை விவரிக்க  நோயாற்று நிர்வாகம் என்ற சொல்லைப் பயன்படுத்தினார்.

மேற்கோள்கள் 

சமூக உளவியல்
அரசியல் மெய்யியல்